Dagny Berntzen

Dagny Berntzen (født 25. september 1879 i Kristiania, død 30. september 1964 i Oslo) var en norsk skuespillerinne.

Dagny Berntzen var datter av bankinspektør Lars Andreas Berntzen og Johanne Marie Fredrikke Christin Bosse (en eldre søster av Harriet Bosse og Alma Fahlstrøm). Hun ble år 1900 gift med teatermaler Henrik Backer.

Dagny Berntzen var tilknyttet Centralteatret (ledet av Johan Fahlstrøm i 1898-1900, der hun i januar 1899 fikk sin scenedebut i stykket Tante Billa av Kristian Griff. Etter en fremførelse av stykket Musketererne i Klostret på Centralteatret våren 1900, ble det blant annet skrevet: «Hvor er ikke fru Dagny Backer yndig, hvor hun end ferdes, som bonde, pige i dans eller som novice.»

I 1901 sluttet hun seg till Harald Ottos omreisende teaterselskap, som blant annet opptrådte i Trondheim. Berntzen var ved Fahlstrøms Theater i perioden 1903-1905.

Roller i utvalg 
Backfisch i Harald Svans mor av Gunnar Heiberg (1899) 
Karine Sørensdatter i Udi Amors Hecte av Viggo Holm (Centralteatret, 1899)
Adelheid i farsen Syndebukken av Walther & Stein (Centralteatret, 1899)
Elisabeth i Adepten av Viggo Holm (Centralteatret, 1900)
Anna i Natasylet av Maksim Gorkij (Fahlstrøms Theater, 1903)
Prinsessen af Illyrien i Der var Engang (Fahlstrøms Theater, 1903)
Fru Arriego i Den kjedelige Verden av Pailleron (Fahlstrøms Theater, 1904)
Ingette i Tante Cramers Testamente av Edgar Høier (Fahlstrøms Theater, 1904)
Kammerjomfruen Antoinette i Tjenestefolk av Roderich Benedix (Fahlstrøms Theater, 1905)

Kilder

Referanser 

Norske skuespillere
Personer fra Oslo